Ole Høgh Sørensen fra Løgstør bliver ny formand for Det Danske Fjerkræraad.

Den 48-årige gårdejer Ole Høgh Sørensen blev valgt til formand for Fjerkræraadet på et møde i sidste uge. Ole Høgh Sørensen producerer 200.000 slagtekyllinger årligt og har en kødkvægsbesætning nær Løgstør. Han er desuden næstformand i Dansk Landbrugs Erhvervsfjerkræsektion, medlem af Dansk Slagtefjerkræs bestyrelse og næstformand for Produktionsudvalget, oplyser Danish Meat Association.